M-am născut în Taiwan.
Am crescut înconjurat
de diferite magazine de hardware
și-mi place să vizitez piețele pe timp de noapte.
Mă încântă energia,
culorile, luminile, jucăriile
și toate articolele neobișnuite pe care le găsesc acolo,
de exemplu pepenii cu antene de paie
sau cățelușii cu creastă mohawk.
Când eram mic, îmi plăcea să demontez jucării,
orice fel de jucărie care îmi cădea în mână,
pistolul de aer comprimat al fratelui când nu era acasă.
Îmi plăcea să creez dispozitive
pentru explorare și joacă.
În primele invenții luam
folii, pungi de plastic
și ce găseam prin rafturile magazinelor
sau prin casă.
Luam cerneala dintr-un marker,
o amestecam cu apă, o pompam printr-un tub de plastic
creând sisteme luminoase
prin care să treci și să te distrezi.
Îmi plac aceste materiale datorită efectului vizual, tactil,
și în plus sunt ieftine.
Îmi placea să fac și dispozitive care funcționau cu părți ale corpului.
Luam LED-uri de la aparatul foto
și un cordon elastic legat în jurul taliei
și-mi filmam buricul
din diferite unghiuri
ca să văd ce face.
(Râsete)
Îmi place să modific și aparatele de uz casnic.
Asta-i o lumină de noapte automată,
unii poate-o aveți acasă.
Am scos senzorul de lumină,
i-am pus un prelungitor
și cu plastilină
l-am lipit de televizor,
după care mi-am filmat ochiul,
și păcăleam senzorul cu irisul
ca să creadă că e noapte
și aprindeam lumina.
Albul ochiului și pleoapa
îl făceau să creadă că e zi
și becul se stingea.
Am vrut să-mi fac o colecție cu mai multe tipuri de ochi
și am construit acest aparat din căști de bicicletă,
niște becuri și câteva televizoare.
Astfel, era mai mai ușor ca lumea
să-și pună casca și să-și filmeze ochiul.
Acest dispozitiv îmi permite, simbolic,
să le scot ochiul,
și să folosesc o diversitate de ochi
în alte sculpturi pe care le fac.
Acest model are 4 ochi.
Fiecare controlează un dispozitiv diferit.
Acest ochi se rotește pe ecran.
Acesta umflă un tub de plastic.
Acesta urmărește filmarea unei alte lucrări.
Și aceștia doi activează iluminarea apei.
Multe din aceste creații
sunt mai târziu expuse în muzee,
în expoziții bienale și trienale din lume.
Îmi plac științele și biologia.
În 2007, am primit o bursă pentru cercetare
la Muzeul de Istorie Naturală Smithsonian
ca să examinez organisme marine bioluminiscente.
Mă încântă aceste creaturi, felul cum arată, textura.
Sunt moi, lipicioase.
Mă fascina modul în care folosesc lumina
ca momeală să atragă parteneri, ca mijloc de autoapărare
sau ca să-și atragă prada.
Aceast proiect m-a inspirat în mai multe feluri,
cum ar fi mișcarea și diferite modele luminoase.
Așa că am început să colecționez
o mulțime de materiale noi în studio
și să fac experimente,
încercând una, alta,
să văd ce fel de creaturi mi-ar ieși.
Am folosit multe ventilatoare de PC-uri,
le-am conectat între ele ca să văd ce se întâmplă.
Asta-i o lucrare de 750 metri pătrați
compusă din mai multe creaturi,
unele agățate de tavan, altele pe jos.
De departe, par cam extraterestre,
dar de aproape se vede
că sunt făcute din saci de gunoi negri
și containere de plastic.
Aș vrea să vă arăt cum lucrurile obișnuite
se pot transforma în ceva magic și minunat.
(Aplauze)
Vă mulțumesc.
(Aplauze)